Φασόλια χάντρες με ντομάτα
Φασόλια χάντρες με ντομάτα, εύκολη, θρεπτική και απλή συνταγή. Μπορείτε να τα απολαύσετε μόνα τους ή ως συνοδευτικό.
2 μέτρια ξερά κρεμμύδια, σε ροδέλες, 400-500 γρ. φασόλια χάντρες, κατεψυγμένα, 1 μικρό μάτσο μαϊντανός, ψιλοκομμένος, 1 κονσέρβα ντοματάκια, χοντροκομμένα (το καλοκαίρι, φρέσκες ντομάτες), 1 κουτ. γλυκού πελτές ντομάτας, 100 ml ελαιόλαδο + λίγο ακόμη για το σερβίρισμα, αλάτι, φρεσκοτριμμένο πιπέρι
Για τα φασόλια χάντρες, σε βαθιά κατσαρόλα σοτάρουμε τα κρεμμύδια στο λάδι για 3-4 λεπτά, μέχρι να μαραθούν.Προσθέτουμε τις χάντρες, κατευθείαν από την κατάψυξη, και σοτάρουμε για 5-6 λεπτά. Σβήνουμε με ζεστό νερό που να καλύψει τα υλικά κατά 2-3 εκ. και προσθέτουμε τον μαϊντανό, τον πελτέ και τις ντομάτες. Αφήνουμε να πάρουν μία βράση, χαμηλώνουμε τη φωτιά, αλατίζουμε και μαγειρεύουμε για περίπου 45 λεπτά, μέχρι να μαλακώσουν καλά οι χάντρες. Στο σερβίρισμα περιχύνουμε τα φασόλια χάντρες με ωμό ελαιόλαδο και πασπαλίζουμε με φρεσκοτριμμένο πιπέρι.
Ντομάτα,Φασόλια,Vegan